Odense Adresse-Contoirs Efterretninger, 1841-11-19
Politisk Oversigt. Frankerig. Man kan nu med temmelig Bestemthed, forudsige, om hvilke Punkter Ordstormen i Deputerede kammerets forestaaende Session vil dreie sig: Frankerigs Forsoning med Stormagterne, Christinernes Bevægelser i Spanien, og de ministerielle Blades Had imod Espartero - det er Udlandets Nyheder, medens Jndlandets Jnteresser angaae Begivenhederne i Toulouse samt Hr. Humanns finantstelle Forholdsregler. De to Hovedpersoner i det politiske Drama forblive Thiers og Guizot; men om disse to Personer dømmer Baron Eckstein saaledes: "Guizot har det forud for sine Modstandere, at Man bestemt veed, til hvilket Maal det er han stræber: dette Maal er: at han vil organisere en politisk Borgerklasse, der skulde være istand til ved egne Midler af føre Herredømmet og udfylde det store (politiske) tomme Rum, som den gamle Adels Sammenstyrten har efterladt i Frankerig. Thiers derimod har ikke Andet isinde end à la Bonaparte at paradere i Udlandet saavelsom hjemme med gigantiske Foretagender, hvilke imidlertid mere beroe paa Pennen, end paa Gierningen, mere paa glimrende Tallemaader, end paa Virkeligheden. Siden Julirevolutionen er den største Jmpuls med Hensyn til de offentlige Arbeider udgaaet fra ham, men fraseet dette eneste materielle Punkt, har ikke noget rigtigt gjennemtænkt Begreb organiseret sig i hans Hoved. (Tak!) Han er en politisk Sommerfugl, der slagter og i vidtløftige Avisdis cussioners yppige Blomstervrimmel. Paa Talerstolen bestaaer hans Talent i en Jmprovisation af langtrukne Journalartikler, men han besidder ikke Berryers flydende og kraftige Veltalenhed; ikke Lamartines rigtignok upraktiske) Tankerigdom, ikke Guizots energiske Concentration af visse af ham selv opfattede Anskuelser. Thiers er den dueligste af alle de Deputerede, men med en vis Kaadhed ødelægger han i sit politiske Letsind selv sit bedste Værk. Naar ville endelig nye Anførere, nye Talenter vise sig - Saaledes bedømmes Thiers og Guizot af Hr. Eckstein, men denne Herre er, vel at mærke, en Tydsker, en Tydsker, begavet med alle sin Nations Fordomme imod Frankerig og ethvert fransk Talent. En ganske anden Anskuelse viser sig i et af den begavede franske Deputerede, Hr. Duvergier de Hauranne, for nylig udgivet Flyveskrift, hvori de forskjellige politiske Partier i Frankerig treffende skildres. Hauranne siger saaledes: "Siden Casimir Perriers Død besad den parlamentariske Majoritet tre Mænd til Anførere, der alle havde et med Rette berømt Navn: Broglie, Thiers og Guizot. Samdrægtige, vare de Mestere i Kammeret, som allevegne; det laae derfor i deres Modstanderes Jnteresse, at sætte Splid imellem dem, og dette lykkedes desværre altfor vel. Om det republikanske Partie i Frankerig, siger Forf.: "Dette Partie er det meest vildfarne. Da det kun udgjorde en ubetydelig Minoritet og dog kun stolede paa sine materielle Kræfter, saa var det ikke kræsent i Valget af sine Bundsforvandte, ja, det opsøgte endog disse i de eensomste Kroge og øste Hielp af Bærmen af Pobelen. Derved tabte Partiet Publikums Agtelse, og de dumdristige Mordforsøg paa Kongens hellige Person ruinerede det totalt saavel i moralsk Henseende, som med Hensyn til sine Tilhængeres Antal. Dette forskyldte Forfald har bragt Republikanerne til Eftertanke: de ville ikke mere bruge Snigmorderdolken for at opnaae deres Øiemeed; deres betydeligste Anførere indsee, at en fredelig reen intellectuel Propaganda vil være det eneste Middel til at faae de republikanske Jdeer realiserede, Det nuværende Ministerium kan efter Haurannes Mening ikke holde sig, men af det tilkommende Kabinet fordrer han: 1) med Hensyn til Udlandet en klog og rolig, men fast og værdighedsfuld Politik, der ikke taber alle Frankerigs liidte Tab af Sigte og som er rede til at forskaffe sig Godtgjørelse for disse ved første givne Leilighed; 25 med Hensyn til Jndlandet en moderat Parlamentsreforn til Formindskelse af Embedsmændenes Antal i Deputeredekammeret, Udvidelse af Valgret og Valgbarhed, og en ny Definition paa "Attentat." Det Ministerium, som af Hauranne formenes bedst at ville kunne opfylde disse Fordringer, sammensætter han saaledes: Soult Krigsminister og Præsident, Mole Seglbevarer, Broglie Udenrigs, Lamartine Colonial-, Guizot Underviisnings, Thiers Jndenrigs-, Duchatel Handels-, Passy Finants, Villemain Gudsdyrkelses Duperre Søe, Teste Postminister og Dufaure Minister for de offentlige Arbeider; Odilon=Barrot skulde være Præsident i Kammeret. (Hauranne er en Svoger til den heftige, aandfulde Grev Jaubert og har en aldeles uafhængig Stilling med en aarlig Jndtægt af 100,000 Fr.)